|  |
| --- |
| **kep igeias logoC:\Users\maidini\Desktop\elliniko diadimotiko diktio igion poleon logo 2016.jpgdimos.png** |

**26/11/2024**

**ΔΕΛΤΙΟ ΤΥΠΟΥ**

**Δωρεάν Προληπτικός έλεγχος για το Ανεύρυσμα Κοιλιακής Αορτής**

*Το ανεύρυσμα της αορτής είναι μία σοβαρή κατάσταση, που είναι σημαντικό να διαγιγνώσκεται σωστά και εγκαίρως. Διαφορετικά, μπορεί να οδηγηθεί σε ρήξη, μια πολύ επικίνδυνη κατάσταση, η οποία εάν δεν αντιμετωπιστεί αμέσως χειρουργικά, οδηγεί τον ασθενή σε θάνατο μέσα σε ελάχιστο χρόνο.*

Ο Δήμος Αγίας Βαρβάρας σε συνεργασία με το Ελληνικό Διαδημοτικό Δίκτυο Υγιών Πόλεων διοργανώνει πρόγραμμα προληπτικού ελέγχου για το Ανεύρυσμα Κοιλιακής Αορτής, την **Κυριακή 8 Δεκεμβρίου 2024**, **ώρες: 10 το πρωί έως και 2 το μεσημέρι.** Πρόκειται για υπερηχογράφημα Κοιλιακής Αορτής που πραγματοποιείται σύμφωνα με τα πρωτόκολλα προληπτικού ελέγχου του Παγκόσμιου Οργανισμού Υγείας. Η εξέταση θα πραγματοποιηθεί από **τον ιατρό-ακτινολόγο κ. Θεόδωρο Ξανθόπουλο**.

Ο προληπτικός έλεγχος αφορά άνδρες και γυναίκες, ηλικίας **65-85 χρόνων**. Στην περίπτωση που υπάρχει ιστορικό σε συγγενή α΄ βαθμού ο έλεγχος ξεκινάει από το 55ο έτος.

Η εξέταση θα πραγματοποιηθεί στο Α ΚΑΠΗ του δήμου μας, στην οδό Καλαντζάκου αρ. 7 **κατόπιν ραντεβού**. Οι ενδιαφερόμενοι μπορούν να καλούν στο ΚΕΠ Υγείας του δήμου μας, στο τηλέφωνο **2105690436,** ώρες 09:00 – 15:00, **αρμόδιο πρόσωπο επικοινωνίας, Δημήτρης Ανδρούτσος, Επισκέπτης υγείας.**